----

----

I Kötelezően közzéteendő jogi aktusok

----

A BIZOTTSÁG 212/2005/EK RENDELETE

(2005. február 9.)

az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gyümölcs és zöldség behozatalára vonatkozó intézkedések alkalmazása részletes szabályainak megállapításáról szóló, 1994. december 21-i 3223/94/EK (1) bizottsági rendeletre és különösen annak 4. cikke (1) bekezdésére,

mivel:

ELFOGADTA EZT A RENDELETET:

1. cikk

A 3223/94/EK rendelet 4. cikkében említett behozatali átalányértékeket a mellékletben található táblázat határozza meg.

2. cikk

Ez a rendelet 2005. február 10-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2005. február 9-én.

a Bizottság részéről

J. M. SILVA RODRÍGUEZ

mezőgazdasági és vidékfejlesztési főigazgató

----

(1)HL L 337., 1994.12.24., 66. o. A legutóbb az 1947/2002/EK rendelettel (HL L 299., 2002.11.1., 17. o.) módosított rendelet.

----

MELLÉKLET

az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról szóló, 2005. február 9-i bizottsági rendelethez

----

(1)  Az országok nómenklatúráját a 2081/2003/EK bizottsági rendelet határozza meg (HL L 313., 2003.11.28., 11. o.). A „999” jelentése „egyéb származás”.

----

----

A BIZOTTSÁG 213/2005/EK RENDELETE

(2005. február 8.)

egyes romlandó áruk vámértékének meghatározása céljából az egységértékek megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a Közösségi Vámkódex létrehozásáról szóló 2913/92/EGK tanácsi rendeletre (1),

tekintettel a 2913/92/EGK rendelet végrehajtására vonatkozó rendelkezések megállapításáról szóló, 2454/93/EGK bizottsági rendeletre (2) és különösen annak 173. cikke (1) bekezdésére,

mivel:

ELFOGADTA EZT A RENDELETET:

1. cikk

A 2454/93/EGK rendelet 173. cikkének (1) bekezdésében előírt egységértékek az e rendelet mellékletében foglaltak szerint kerülnek megállapításra.

2. cikk

Ez a rendelet 2005. február 11-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2005. február 8-án.

a Bizottság részéről

Günter VERHEUGEN

alelnök

----

(1)HL L 302., 1992.10.19., 1. o. A legutóbb a 2700/2000/EK rendelettel (HL L 311., 2000.12.12., 17. o.) módosított rendelet.

(2)HL L 253., 1993.10.11., 1. o. A legutóbb a 2286/2003/EK bizottsági rendelettel (HL L 343., 2003.12.31., 1. o.) módosított rendelet.

----

MELLÉKLET

----

----

A BIZOTTSÁG 214/2005/EK RENDELETE

(2005. február 9.)

a 999/2001/EK európai parlamenti és tanácsi rendelet III. mellékletének a kecskefélék fertőző szivacsos agyvelőbántalmai ellenőrzése tekintetében történő módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1), és különösen annak 23. cikke első bekezdésére,

mivel:

ELFOGADTA EZT A RENDELETET:

1. cikk

A 999/2001/EK rendelet III. melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2005 február 9-én.

a Bizottság részéről

Markos KYPRIANOU

a Bizottság tagja

----

(1)HL L 147., 2001.5.31., 1. o. A legutóbb a 36/2005/EK bizottsági rendelettel (HL L 10., 2005.1.13., 9. o.) módosított rendelet.

----

MELLÉKLET

A III. melléklet A. fejezete II. részének 2. és 3. pontja helyébe a következő szöveg lép:

„2.   Az emberi fogyasztásra vágott juh- és kecskefélék ellenőrzése

3.   A nem emberi fogyasztásra vágott juh- és kecskefélék ellenőrzése

A tagállamok a 4. pontban megállapított mintavételezési szabályokkal és a B., illetve C. táblázatban feltüntetett mintanagysággal összhangban végzik az olyan elpusztult vagy leölt juh- és kecskefélék vizsgálatát, amelyeket:

B. táblázat

C. táblázat

----

(1)  A minimális mintanagyságot úgy állapították meg, hogy 95 %-os megbízhatóság mellett a vágott állatok populációjában az előfordulás gyakorisága 0,03 %-os legyen.

(2)  A minimális mintanagyságokat az egyes tagállamokban az egészséges levágott kecskefélék számának és a BSE előfordulásának figyelembevételével állapították meg. Azok teljesíthető célokat hivatottak biztosítani. A 60 000-nél nagyobb egyedszámú minták 0,0017 %-os előfordulási gyakoriságot tesznek lehetővé 95 %-os megbízhatóság mellett.

(3)  A minimális mintanagyságokat az egyes tagállamok juhpopulációi méretének figyelembevételével állapították meg, és azok teljesíthető célokat hivatottak biztosítani. A 10 000, 1 500, 500 és 100 egyedszámú minták ebben a sorrendben 0,03 %, 0,2 %, 0,6 % illetve 3 %-os előfordulási gyakoriságot tesznek lehetővé 95 %-os megbízhatóság mellett.

(4)  A minimális mintanagyságokat az egyes tagállamok kecskepopulációi méretének figyelembevételével állapították meg, és azok teljesíthető célokat hivatottak biztosítani. A 10 000, 3 000, 1 000 és 200 egyedszámú minták ebben a sorrendben 0,03 %, 0,1 %, 0,3 % illetve 1,5 %-os előfordulási gyakoriságot tesznek lehetővé 95 %-os megbízhatóság mellett.

----

----

A BIZOTTSÁG 215/2005/EK RENDELETE

(2005. február 9.)

a jó minőségű friss, mélyhűtött, illetve fagyasztott marha- és borjúhúsokra vonatkozó behozatali engedélyek kiadásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre (1) és különösen annak 33. cikke (12) bekezdésére,

tekintettel a jó minőségű friss, mélyhűtött, illetve fagyasztott marha- és borjúhúsokra és a fagyasztott bölényhúsra megállapított vámkontingensek megnyitásáról és működtetéséről szóló, 1997. május 27-én kelt 936/97/EK bizottsági rendeletre (2),

mivel:

ELFOGADTA EZT A RENDELETET:

1. cikk

(1)   Minden, a 936/97/EK rendelet 2. cikkének f) pontja szerinti jó minőségű, friss, mélyhűtött, illetve fagyasztott marha- és borjúhúsokra vonatkozóan 2005. február 1. és 5. között beadott behozatali engedély iránti kérelem teljes egészében elfogadásra kerül.

(2)   Az engedély iránti kérelmek a 936/97/EK rendelet 5. cikkének értelmében, 2005. március hónapjának első öt napja folyamán nyújthatók be, 7 727,175 t-ra.

2. cikk

Ez a rendelet 2005. február 11-én lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2005. február 9-én.

a Bizottság részéről

J. M. SILVA RODRÍGUEZ

mezőgazdasági és vidékfejlesztési főigazgató

----

(1)HL L 160., 1999.6.26., 21. o. A legutóbb az 1782/2003/EK rendelettel (HL L 270., 2003.10.21., 1. o.) módosított rendelet.

(2)HL L 137., 1997.5.28., 10. o. A legutóbb az 1118/2004/EK rendelettel (HL L 217., 2004.6.17., 10. o.) módosított rendelet.

----

II Jogi aktusok, amelyek közzététele nem kötelező

Európai Parlament Tanács Bizottság Bíróság Számvevőszék Európai Gazdasági és Szociális Bizottság Régiók Bizottsága Európai Ombudsman

----

AZ EURÓPAI PARLAMENT, A TANÁCS, A BIZOTTSÁG, A BÍRÓSÁG, A SZÁMVEVŐSZÉK, AZ EURÓPAI GAZDASÁGI ÉS SZOCIÁLIS BIZOTTSÁG, A RÉGIÓK BIZOTTSÁGA ÉS AZ EURÓPAI OMBUDSMAN HATÁROZATA

(2005. január 26.)

az Európai Közigazgatási Iskola létrehozásáról

(2005/118/EK)

AZ EURÓPAI PARLAMENT, AZ EURÓPAI UNIÓ TANÁCSA, AZ EURÓPAI KÖZÖSSÉGEK BIZOTTSÁGA, A BÍRÓSÁG, A SZÁMVEVŐSZÉK, A GAZDASÁGI ÉS SZOCIÁLIS BIZOTTSÁG, A RÉGIÓK BIZOTTSÁGA ÉS AZ EURÓPAI OMBUSMAN,

tekintettel a 259/68/EGK, Euratom, ESZAK (1) tanácsi rendelet által rögzített, az Európai Közösségek tisztviselőinek és egyéb alkalmazottainak személyzeti szabályzatára és különösen a Személyzeti Szabályzat 2. cikke (2) bekezdésére,

a Személyzeti Bizottsággal folytatott konzultációt követően,

mivel:

A KÖVETKEZŐKÉPPEN HATÁROZTAK:

1. cikk

az Európai Közigazgatási Iskola létrehozása

Létrehozzák az Európai Közigazgatási Iskolát (a továbbiakban „Iskola”).

2. cikk

Feladatok

(1)   Az Iskola a jelen határozat aláíró intézményei (a továbbiakban „Intézmények”) számára az általuk rögzített irányvonalak mentén meghatározott szakmai képzési tevékenységeket lát el az emberi erőforrások és az előmeneteli rendszer távlatában.

(2)   Az Intézmények által előterjesztett kérelmeknek megfelelően

(3)   Az intézmények főtitkárai, a Bíróság hivatalvezetője, és az Ombudsman képviselője meghatározzák, és adott esetben módosítják azokat a képzési területeket, amelyek az Iskola feladatkörébe tartoznak.

(4)   Az Iskola valamely intézmény, szerv, hivatal vagy ügynökség kérelmére, fizetés ellenében segítséget nyújt az oktatási tervezet létrehozásában.

3. cikk

Kérelmek, panaszok, fellebbezés

A 2. cikk (2) bekezdésében foglalt feladatok ellátásával kapcsolatos kérelmeket, és panaszokat az Iskolának kell benyújtani. E területen minden fellebbezést a Bizottság ellen kell benyújtani.

4. cikk

Kapcsolat

(1)   Az Iskola igazgatása az Európai Közösségek Személyzeti Felvételi Hivatalához (a továbbiakban „Hivatal”) tartozik.

(2)   Az összekapcsolódás a következőkre terjed ki:

(3)   Legkésőbb 2008. február 15-én az igazgatótanács a 2002/621/EK rendelet (3) 5. cikke (6) bekezdésében szabályozott súlyozott minősített többségi határozatával megszüntetheti a kapcsolatot, feltéve ha azt az aláíró intézmények, azaz az Európai Parlament, a Tanács, a Bizottság, a Bíróság, a Számvevőszék, a Gazdasági és Szociális Bizottság, a Régiók Bizottsága és az Ombudsman közül legalább öt támogatja.

5. cikk

Végrehajtás

Az Európai Parlament, a Tanács, a Bizottság főtitkárai, a Bíróság Hivatalvezetője, a Számvevőszék, a Gazdasági és Szociális Bizottság, a Régiók Bizottsága főtitkárai és az Ombudsman képviselője közösen megegyeznek, hogy megteszik a szükséges intézkedéseket e határozat végrehajtására.

6. cikk

Hatálybalépés

E határozat az Európai Unió Hivatalos Lapjában való kihirdetésének napján lép hatályba.

Kelt Brüsszelben, 2005. január 26-án.

az Európai Parlament részéről

az elnök

Josep BORRELL FONTELLES

a Bizottság részéről

az elnök

José Manuel BARROSO

a Számvevőszék részéről

az elnök

Hubert WEBER

a Régiók Bizottsága részéről

az elnök

Peter STRAUB

a Tanács részéről

az elnök

Jean ASSELBORN

a Bíróság részéről

az elnök

Vassilios SKOURIS

a Gazdasági és Szociális Bizottság részéről

az elnök

Anne-Marie SIGMUND

az Ombudsman

Nikiforos DIAMANDOUROS

----

(1)HL L 56., 1968.3.4., 1. o., A legutóbb a 31/2005/EK, Euratom rendelettel (HL L 8., 2005.1.12., 1. o.) módosított rendelet.

(2)HL L 197., 2002.7.26., 53. o.

(3)HL L 197., 2002.7.26., 56. o.

----

----

AZ EURÓPAI PARLAMENT, A TANÁCS, A BIZOTTSÁG, A BÍRÓSÁG, A SZÁMVEVŐSZÉK, AZ EURÓPAI GAZDASÁGI ÉS SZOCIÁLIS BIZOTTSÁG, A RÉGIÓK BIZOTTSÁGA ÉS AZ EURÓPAI UNIÓ OMBUDSMANJA HATÁROZATA

(2005. január 26.)

az Európai Közigazgatási Iskola megszervezéséről és működtetéséről

(2005/119/EK)

AZ EURÓPAI PARLAMENT, A TANÁCS, A BIZOTTSÁG FŐTITKÁRAI, A BÍRÓSÁG HIVATALVEZETŐJE, A SZÁMVEVŐSZÉK, A GAZDASÁGI ÉS SZOCIÁLIS BIZOTTSÁG, A RÉGIÓK BIZOTTSÁGA FŐTITKÁRAI ÉS AZ EURÓPAI UNIÓ OMBUDSMANJÁNAK KÉPVISELŐJE,

tekintettel a 259/68/EGK, Euratom, ESZAK) (1) tanácsi határozatban elfogadott Európai Közösségek tisztviselőinek és egyéb alkalmazottjainak személyzeti szabályzatára és különösen annak 24. cikkének (3) és (4) bekezdésére,

tekintettel a 2005/118/EK Európai Parlament, a Tanács, a Bizottság, a Bíróság, a Számvevőszék, az Európai Gazdasági és Szociális Bizottság, a Régiók Bizottsága és az Európai Unió Ombudsmanjának az Európai Közigazgatási Iskola létrehozásáról szóló, 2005. január 26-i határozatára (2) és különösen annak 5. cikkére,

a Személyzeti Bizottsággal folytatott konzultációt követően,

mivel:

A KÖVETKEZŐKÉPPEN HATÁROZTAK:

1. cikk

Az Európai Közigazgatási Iskola feladatai

(1)   Az Európai Közigazgatási Iskola (a továbbiakban „Iskola”) kidolgozza, megvalósítja és kiértékeli az Iskola létrehozásáról szóló határozatot aláíró intézmények (a továbbiakban „Intézmények”) számára az alábbi képzési tevékenységeket:

(2)   Az 1. cikk a) és b) pontjában megjelölt vezetői és hivatalba lépési tanfolyamokat illetően az igények alapján az Iskola által szervezett tanfolyamok mellett minden intézet szervezhet kiegészítő kurzusokat. Az 1. cikk c) pontjában meghatározott tanfolyamokat kizárólag az Iskola tarthat.

2. cikk

Az Intézmények kötelezettségei

(1)   Az intézményeknek a kinevezésre hatáskörrel rendelkező hatósága az igazgatótanács által a 7. cikk g) pontjának megfelelően elfogadott módon köteles elegendő számú tisztségviselő-előadót bocsátani az Iskola rendelkezésére.

(2)   Az Iskola kérelmére az intézmények kötelesek az igazgatótanács által meghatározott módon tantermeket az Iskola használatába bocsátani, attól függően, hogy azok milyen mértékben állnak a rendelkezésükre.

3. cikk

Egyéb szolgáltatások

(1)   Az Iskola az igazgatója és más közösségi szerv, hivatal, vagy ügynökség által megkötött egyezmény alapján ez utóbbiak kérésére résztvevőket vehet fel az általa az intézmények számára tartott tanfolyamok szabad helyeire.

(2)   Az Iskola az 1. cikk (1) bekezdés c) pontjában meghatározott speciális képzéseknél a bejelentett igények figyelembevételével évente meghatározott számú helyet tart fenn a közösségi szervek, hivatalok és ügynökségek részére, így biztosítva a tisztségviselők részére az őket a személyzeti szabályzat 45a. cikke alapján megillető egyenlő bánásmódot. E helyek számát és a költségekből való részvétel mértékét az igazgatótanács évente határozza meg.

(3)   Adott esetben írásos megegyezés útján az Iskola felvehet a képzési programjába közösségi szerv, hivatal vagy ügynökség által igényelt tanfolyamot, feltéve, hogy ez a tevékenység nem gátolja az intézmények részére tartott tanfolyamokat. Minden ilyen megállapodásnak rendelkeznie kell az Iskola által nyújtott szolgáltatás finanszírozási módjairól és hatályba csak az igazgatótanács előzetes jóváhagyásával léphet.

(4)   Adott esetben valamely közösségi intézmény, szerv, hivatal vagy ügynökség kérelmére az Iskola segítséget nyújt a képzési tervezet elkészítésében vagy a feladatkörébe tartozó bármely más tevékenységi formában, feltéve, hogy az Iskola igazgatója erről megállapodást kötött, amely tartalmazza a szolgáltatás finanszírozási feltételeit.

4. cikk

Panaszok és kérelmek

(1)   A személyzeti szabályzat 90. cikkének értelmében az Iskola igazgatója gyakorolja a kinevezésre jogosult személy jogkörét minden, az Iskola feladataira vonatkozó panasz esetén.

(2)   Ilyen panasz esetében, amennyiben döntésével meg kívánja erősíteni az eredeti határozatát, az Iskola igazgatója egyeztetni köteles az igazgatótanács elnökével.

(3)   Az Iskola bármilyen, a jelen határozat alapján hatáskörébe tartozó kérdésben választ ad az Európai Ombudsman részére.

5. cikk

A tevékenységek szervezése

(1)   Általános szabályként az Iskola által szervezett tanfolyamokat Brüsszelben és Luxembourgban tartják meg, de a szolgáltatás más helyen is teljesíthető, amennyiben ez nem sérti a normális vezetés elvét.

(2)   Az igazgatótanács felügyeli azt, hogy az intézmények személyzete kiegyensúlyozott arányban juthasson be a tanfolyamokra. Különösen arra ügyel, hogy az Iskola elegendő számú részvételi lehetőséget biztosítson az egyes intézményeknek olyan, az Iskola feladatkörébe utalt tanfolyamoknál, amelyek kötelezőek, vagy egyes meghatározott tisztségek, elsősorban vezetői tisztségek betöltésének feltételei. Az éves munkaprogram kidolgozása keretében az érdekelt intézmény közli a fent említett igényét. A munkaprogram kidolgozása során az adott tanfolyamokhoz a megfelelő prioritást társítják.

(3)   Ahhoz, hogy különleges és átmeneti helyzetekhez tudjon alkalmazkodni, az aláíró intézmények a kapcsolódó költségvetési eszközök megajánlásával kérhetik az Iskolát, hogy részükre az állományszámban megállapított kvótán felül további részvételi számot engedélyezzen. Ebben az esetben alkalmazni kell a 3. cikk (2) bekezdését.

(4)   Az iskola együttműködhet más közigazgatási iskolákkal, hasonló területen működő intézetekkel vagy egyetemekkel. Ezek az együttműködések kölcsönös párbeszéd formájában is történhetnek.

6. cikk

Igazgatótanács

Amíg az Iskola az Európai Közösségek Személyzeti Felvételi Hivatalához (a továbbiakban „Hivatal”) kapcsolódik, az Iskola igazgatótanácsának feladatkörét a Hivatal igazgatótanácsa látja el, az Európai Parlament, a Tanács, a Bizottság főtitkárai, a Bíróság hivatalvezetője, a Számvevőszék, a Gazdasági és Szociális Bizottság, a Régiók Bizottsága főtitkárai és az Európai Unió Ombudsmanjának képviselője 2002/621/EK határozatának (3) 5. cikke szerint.

7. cikk

Az igazgatótanács feladata

Az igazgatótanács az alábbi feladatokat látja el az intézmények közös érdekében:

8. cikk

Kinevezések

(1)   Amíg az Iskola az Európai Közösségek Személyzeti Felvételi Hivatalához tartozik, addig az Iskola igazgatójának feladatkörét a Hivatal igazgatója látja el.

(2)   Az Iskola igazgatója látja el az Iskola kinevezési jogkörét.

(3)   Az Iskola igazgatója tájékoztatja az igazgatótanácsot a kinevezésekről, a szerződések aláírásáról, a hirdetésekről vagy a tisztségviselőket vagy egyéb alkalmazottakat érintő fegyelmi eljárásokról.

(4)   Amikor a kinevezési jogkör gyakorlója dönt az Iskolában betöltetlen munkahely betöltéséről, haladéktalanul intézkednie kell, hogy arról a Közösségek összes intézményében dolgozó tisztségviselő tudomást szerezzen.

(5)   Az Iskola az alapvető feladataiba nem tartozó feladatok elvégzéséhez az Európai Közösségek egyéb alkalmazottaira vonatkozó szabályzat 3a. cikk (1) bekezdése c) pontja szerint szerződéses úton egyéb alkalmazottak munkáját is igénybe veheti.

9. cikk

Az Iskola igazgatójának feladatai és a személyzeti vezetés

(1)   Az igazgató felel az iskola megfelelő működéséért. Az igazgatótanács hatáskörébe tartozó ügyekben ez utóbbi irányítása alatt működik. Biztosítja az igazgatótanács működésével kapcsolatos titkársági feladatok ellátását, ez utóbbinak beszámol feladatai elvégzéséről és javaslatokat terjeszt elő az Iskola megfelelő működésére.

(2)   A személyzeti vezetőket érintő igazgatási eljárásokat, mint amilyenek az illetményekre és szabadságolásokra, valamint a beteg-, baleset- és nyugdíjbiztosítási pénztárakra vonatkozó ügyek, ugyanolyan feltételekkel kell lefolytatni, mint a Bizottság tisztségviselői és az egyéb alkalmazottai esetén. Ez a lista nem kizárólagos és az Iskola egyéb téren is megállapodhat a Bizottsággal.

10. cikk

Az Iskola vezetője

(1)   Arra az időre, amíg az Iskola az Európai Közösségek Személyzeti Felvételi Hivatalához kapcsolódik, a Bizottság a Hivatal igazgatótanácsának ajánlatára egyszerű többséggel iskolavezetőt nevez ki. Az iskolavezető kinevezése előtt a Bizottság szigorúan kötve van a követendő eljárási szabályokhoz, különösen az állás meghirdetése és a pályázók meghallgatás tekintetében.

(2)   Az iskolavezető az igazgató irányításával felel az Európai Közigazgatási Iskola létrehozásáról szóló határozat 2. cikkében meghatározott feladatok ellátásáért. A hatáskörébe tartozó ügyekben tanácskozási joggal részt vesz az igazgatótanács ülésein.

11. cikk

Pénzügyek

(1)   Az Iskola javadalmazása, amelynek teljes összege a Bizottságra vonatkozó költségvetési szakaszon belül külön költségvetési tételt képez, részletesen e szakasz mellékletében jelenik meg. Ez a melléklet bevételek és kiadások formájában jelenik meg, és a költségvetési szakaszokkal megegyező módon kerül részletezésre.

(2)   Az Iskola létszámterve a Bizottság létszámtervének mellékletét képezi.

(3)   Az Iskola mellékletében feltüntetett előirányzatok kapcsán az igazgatótanács javaslata alapján a Bizottság engedélyezésre felhatalmazott tisztségviselőket delegál az Iskola igazgatójához, és meghatározza a megbízás határait és feltételeit. Az Iskola által ellenszolgáltatás fejében nyújtott kiegészítő szolgáltatásokról illetően, ezek elvégzése után az igazgatótanács tájékoztatja a költségvetési hatóságot a melléklet költségvetési tételébe így bekerülő összegek bontásáról.

(4)   Az Iskola költségvetését az 1605/2002/EK, Euratom tanácsi rendeletnek (4) megfelelően kell megalkotni és végrehajtani.

(5)   Amíg az Iskola az Európai Közösségek Személyzeti Felvételi Hivatalához tartozik, addig az (1) és (4) bekezdésben foglalt pénzügyi rendelkezések, különösen az Iskola javadalmazása és a létszámterv a Hivatal költségvetésének keretében történik. Ahhoz, hogy az Iskola rendelkezésére álló források elkülöníthetőek legyenek, a költségvetési szabályok betartása mellett a létszámterv a Hivatal létszámterve bevezetésének elkülönített részét képezi, és az Iskola működtetésére előirányzott összegek a IV. melléklet elkülönített cikkében kerülnek csoportosításra.

12. cikk

A feladatok felülvizsgálata

(1)   Az 1. cikk (1) bekezdésében meghatározott feladatok tekintetében a jelen határozatot legkorábban az Iskola létrehozását követő három év múlva kell felülvizsgálni.

(2)   Egy esetleges felülvizsgálathoz az igazgató részletes jelentése alapján az igazgatótanácsnak a 2002/621/EK határozat 5. cikke (6) bekezdésének megfelelő minősített többségével és e céllal elfogadott javaslatára a főtitkárok, a Bíróság hivatalvezetője és az Ombudsman egyhangú megállapodása szükséges.

13. cikk

A Hivatalhoz való kapcsolódás felülvizsgálata

(1)   Legkésőbb az Iskola működésének harmadik éve végén a Hivatal vezetője részletes jelentést készít az igazgatótanács részére az Iskola és a Hivatal igazgatási összekapcsolódásáról. Az igazgatótanács a 4. cikk (3) bekezdésében az Iskola létrehozására előírt módon dönt az összekapcsolódás megszüntetéséről. Abban az esetben, ha az igazgatótanács az összekapcsolódás folytatásáról dönt, akkor e döntést indokolással ellátott véleménynek kell kísérnie.

(2)   Abban az esetben, ha az igazgatótanács az (1) bekezdésben foglalt eljárás során úgy határoz, hogy meghosszabbítja a kapcsoltsági időszakot, határozatában fel kell tüntetnie a határozata felülvizsgálatának időpontját.

14. cikk

Hatálybalépés

Ez a határozat az Európai Unió Hivatalos Lapjában való kihirdetésének napján lép hatályba.

Kelt Brüsszelben, 2005. január 26-án.

az Európai Parlament részéről

a főtitkár

Julian PRIESTLEY

a Bizottság részéről

a főtitkár

David O’SULLIVAN

a Számvevőszék részéről

a főtitkár

Michel HERVÉ

a Régiók Bizottsága részéről

a főtitkár

Gerhard STAHL

a Tanács részéről

a főtitkárhelyettes

Pierre DE BOISSIEU

a Bíróság részéről

a hivatalvezető

Roger GRASS

a Gazdasági és Szociális Bizottság részéről

a főtitkár

Patrick VENTURINI

az Ombudsman

Nikiforos DIAMANDOUROS

----

(1)HL L 56., 1968.3.4., 1. o. A legutóbb a 31/2005/EK, Euratom rendelettel (HL L 8., 2005.1.12., 1. o.) módosított rendelet.

(2)  Lásd ennek a Hivatalos Lapnak az 14 oldalát.

(3)HL L 197., 2002.7.26., 56. o.

(4)HL L 248., 2002.9.16., 1. o.

----

Helyesbítések

----

Helyesbítés a fokhagymára vonatkozó behozatali engedélyekenek a 2005. március 1. és május 31. közötti időszakra történő kibocsátásáról szóló, 2005. január 14-i 63/2005/EK rendelethez

(Az Európai Unió Hivatalos Lapja L 1., 2005.1.15.)

A 20. oldalon, a II. melléklet „Argentína” oszlopának utolsó sorában

a következő szöveg:

„2005.4.11.”

helyesen:

„2005.4.4.”.

----